બોરતળાવના કેચમેન્ટ એરીયામાં થયેલા દબાણો, પાણીના પ્રવાહને વાળી દેવાની કેટલીયે ફરિયાદો બાદ વિપક્ષ નેતા સહિતોએ તંત્ર ઉપર દબાણ લાવીને બોરતળાવમાં આવતા નીરના અવરોધોને દુર કરવામાં આવેલ અને કેનાલો તથા નાળા સહિતની સફાઈ કરાવેલ જેના પરિણામે ગઈકાલે ભાવનગર જિલ્લા સહિત ઉપરવાસ ગ્રામ્ય પંથકમાં રાત્રીના સમયે પડેલા ધોધમાર વરસાદના કારણે ભીકડા કેનાલમાં જોરદાર પાણી આવતા તેનો પ્રવાહ બોરતળાવમાં આવેલ અને ધસમસતા પાણી બોરતળાવમાં આવતા ૧૦ ફુટ જેટલી પાણીની આવક પ્રથમ ભારે વરસાદમાં જ થવા પામી હતી.